text: Kamp om kollektiv trafik
  23 februar 2012 kl. 15.31
  Syd- og Sønderjyske borgmestre samt Region Syddanmark opfordres til at komme med ønsker til forbedring af den kollektive trafik.
  Efter betalingsringen er droppet, vil regeringen give en milliard kroner til den kollektive trafik over hele landet. Og de kroner er der nu kamp om.
  Den halve milliard er øremærket til at sætte billetpriserne ned, den anden halve milliard skal bruges til forskellige investeringer i kollektiv trafik i hele landet. 
  Slagsmålet om pengene er allerede begyndt.
  Det socialdemokratiske folketingsmedlem Benny Engelbrecht fra Sønderborg opfordrer derfor nu de Syd- og Sønderjyske borgmestre samt Region Syddanmark til at komme med deres ønsker til en forbedring af den kollektive trafik.
  